Държавен вестник, бр. 73, 2022 г., стр. 13

БРОЙ  73	
Д Ъ Р Ж А В Е Н  В Е С Т Н И К 	
СТР.  13  
10 
 
 
Изпитвания за научни изследвания в областта на технологиите за намаляване и контрол 
на емисиите от кораби 
2 Администрацията на една от страните може, в сътрудничество с други администрации, когато 
е уместно, да разреши освобождаване от специалните разпоредби на настоящия анекс, за да 
може даден кораб да провежда изпитвания за разработване на технологии за намаляване и 
контрол на емисиите от кораби и на програми за проектиране на двигатели. Такова 
освобождаване се предоставя само ако прилагането на специфични разпоредби на анекса или 
на ревизирания Технически кодекс  NOx от 2008 г. би могло да попречи на научните 
изследвания в областта на разработването на такива технологии или програми. Разрешение за 
такова освобождаване, издадено съгласно настоящото правило, не освобождава кораб от 
изискването за докладване по член 27 и не променя вида и обхвата на данните, които се 
изискват да бъдат докладвани съгласно правило 27. Разрешение за такова освобождаване се 
предоставя само за необходимия минимален брой кораби и е предмет на следните 
разпоредби: 
.1  
за морски дизелови двигатели с работен обем на цилиндъра до 30 L 
продължителността на изпитването по море не трябва да надвишава 18 
месеца. Ако е необходимо допълнително време, администрацията или 
администрациите, издаващи разрешения, могат да разрешат подновяване за 
допълнителен 18 месечен период; или 
.2  
за морски дизелови двигатели с работен обем на цилиндъра, равен на или по-
голям от 30 L, продължителността на изпитването на кораба не трябва да 
надвишава пет години и изисква преглед на напредъка от администрацията 
или администрациите, издаващи разрешенията е, при всеки междинен 
преглед. Разрешението може да бъде отнето въз основа на този преглед, ако 
изпитването не отговаря на условията на разрешението или ако се установи, 
че технологията или програмата няма вероятност да доведат до ефективни 
резултати за намаляване и контрол на емисиите от корабите. Ако 
администрацията или администрациите, извършващи преглед, установят, че е 
необходимо допълнително време за провеждане на изпитване на определена 
технология или програма, разрешителното може да бъде подновено за 
допълнителен период от време, който не надвишава пет години. 
Емисии от дейности, свързани с полезни изкопаеми на морското дъно 
3.1 
Емисиите, пряко произтичащи от проучването, експлоатацията и свързаната с тях 
преработка в морето на минерални ресурси на морското дъно, са в съответствие с член 2, 
параграф 3, буква б), подточка ii) от настоящата конвенция, от разпоредбите на настоящия 
анекс. Тези емисии включват следното: 
.1  
емисии, произтичащи от изгарянето на вещества, които са единствено и пряко 
резултат от проучването, експлоатацията и свързаната с тях офшорна 
преработка на минерални ресурси на морското дъно, включително, но не 
само, изгарянето на въглеводороди и изгарянето на изрезки, шлака и/или 
стимулиращи течности по време на операциите по завършване и изпитване на 
сондажа, както и използване на сигнални ракети при неблагоприятни условия; 
.2  
отделянето на газове и летливи съединения,вложени в сондажни течности и 
изрезки; 
.3  
емисии, свързани единствено и пряко с обработката, боравенето или 
съхранението на полезни изкопаеми от морското дъно; и 
11 
 
.4  
емисии от морски дизелови двигатели, които са предназначени единствено за 
проучването, експлоатацията и свързаната с тях офшорна преработка на 
минерални ресурси на морското дъно. 
3.2 
Изискванията на правило 18 от настоящия анекс не се прилагат за използването на 
въглеводороди, които се произвеждат и впоследствие се използват на място като гориво, 
когато са одобрени от администрацията. 
Безпилотни несамоходни баржи 
4 Администрацията може да освободи баржа 6от изискванията на правила 5.1 и 6.1 от 
настоящия анекс посредством Международно свидетелство за освобождаване IAPP на 
безпилотни несамоходни баржи (UNSP), за период, не по-дълъг от пет години, при условие че 
баржата е била подложена на преглед, за да се потвърди, че са изпълнени условията, 
посочени в правила 2.1.32.1—2.1.32.3 от настоящия анекс. 
Правило 4 
Еквиваленти 
1 
Администрацията на дадена страна може да разреши всяко устройство, материал, уред 
или апарат да бъдат монтирани на кораб или други процедури, алтернативни горива или 
методи за съответствие, използвани като алтернатива на изискваните от настоящия анекс, ако 
такова устройство, материал, уред или апарат или други процедури, алтернативни горива или 
методи за съответствие са най-малко толкова ефективни по отношение на намаляването на 
емисиите, колкото изискваните от настоящия анекс, включително някой от стандартите, 
посочени в правила 13 и 14. 
2 
Администрацията на дадена страна, която разрешава устройство, материал, уред или 
апарат или други процедури, алтернативни горива или методи за съответствие, използвани 
като алтернатива на изискваните от настоящия анекс, съобщава на Организацията за 
разпространение на страните подробности за тях, за информация и подходящи действия, ако 
има такива. 
3 
Администрацията на дадена страна следва да вземе предвид всички съответни насоки, 
разработени от Организацията7, отнасящи се до еквивалентите, предвидени в настоящото 
правило. 
4 
Администрацията на дадена страна, която позволява използването на еквивалент, 
както е посочено в параграф 1 от настоящото правило, се стреми да не накърнява или уврежда 
нейната околна среда, човешкото здраве, имущество или ресурси или тези на други държави. 
 
 
                                                 
6 Вж. Насоките за освобождаване на безпилотни, несамоходни баржи (UNSP) от изискванията за преглед и 
освидетелстване съгласно Конвенцията MARPOL (MEPC.1/Circ.892) 
7 Вж. Насоките от 2015 г. за системите за пречистване на отработените газове (резолюция MEPC.259(68)).